CELEX: 32005R0712
Language: lv
Date: 2005-05-11 00:00:00
Title: Komisijas Regula (EK) Nr. 712/2005 (2005. gada 11. maijs), ar kuru groza I un II pielikumu Padomes Regulā (EEK) Nr. 2377/90, ar ko paredz Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos attiecībā uz lasalocīdu un bituminosulfonāta amonija un nātrija sāļiem  (Dokuments attiecas uz EEZ)

12.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 120/3
            
         
      KOMISIJAS REGULA (EK) Nr. 712/2005
   (2005. gada 11. maijs),
   ar kuru groza I un II pielikumu Padomes Regulā (EEK) Nr. 2377/90, ar ko paredz Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos attiecībā uz lasalocīdu un bituminosulfonāta amonija un nātrija sāļiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā 1990. gada 26. jūnija Padomes Regulu (EEK) Nr. 2377/90, ar ko paredz Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. un 3. pantu, un 4. panta trešo daļu,
   ņemot vērā Eiropas Zāļu aģentūras atzinumus, ko formulējusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, ko Kopienā izmanto veterinārajās zālēs, kuras paredzēts izmantot attiecībā uz produktīviem dzīvniekiem, jānovērtē saskaņā ar Regulas (EEK) Nr. 2377/90 prasībām.
            
         
               (2)
            
            
               Viela ar nosaukumu “lasalocīds” jāiekļauj I pielikumā attiecībā uz mājputniem, izņemot dzīvniekus, no kuriem iegūst olas lietošanai cilvēku uzturā.
            
         
               (3)
            
            
               Vielas ar nosaukumu “bituminosulfonāta amonija un nātrija sāļi” ir iekļautas II pielikumā attiecībā uz visām produktīvo zīdītāju sugām, izņemot dzīvniekus, no kuriem iegūst pienu lietošanai cilvēku uzturā. Ieraksts attiecībā uz šīm vielām jāpapildina, iekļaujot piena lopus.
            
         
               (4)
            
            
               Tāpēc atbilstoši jāgroza Regula (EEK) Nr. 2377/90.
            
         
               (5)
            
            
               Līdz šīs regulas piemērošanai jāatvēl pietiekams laika posms pielāgojumiem dalībvalstīs, kas var būt vajadzīgi, ņemot vērā šo regulu attiecībā uz attiecīgo veterināro zāļu tirgū laišanas atļaujām, ko piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2), lai nodrošinātu atbilstību noteikumiem šajā regulā.
            
         
               (6)
            
            
               Šajā regulā noteiktās prasības ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I un II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 11. jūlija.
   
      Šī regula uzliek saistības kopumā un ir tieši piemērojama visās dalībvalstīs
      Briselē, 2005. gada 11. maijā
      
         
            Komisijas vārdā —
         
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 75/2005 (OV L 15, 19.1.2005., 3. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      A.   Regulas (EEK) Nr. 2377/90 I pielikumā iekļauta(-s) šāda(-s) viela(-s)
      2.   Pretparazītvielas
      2.4.   Aktīvās vielas, kas darbojas pret vienšūņiem
      2.4.4.   Jonofori
      
         
                     Farmakoloģiski aktīvā viela(-s)
                  
                  
                     Marķieratliekas
                  
                  
                     Dzīvnieku sugas
                  
                  
                     Maksimāli pieļaujamie atliekvielu daudzumi
                  
                  
                     Mērķaudi
                  
               
                     “Lasalocīds
                  
                  
                     Lasalocīds A
                  
                  
                     Mājputni (1)
                     
                  
                  
                     20 μg/kg
                  
                  
                     Muskuļi
                  
               
                     100 μg/kg
                  
                  
                     Āda + tauki
                  
               
                     100 μg/kg
                  
                  
                     Aknas
                  
               
                     50 μg/kg
                  
                  
                     Nieres
                  
               
      B.   Regulas (EEK) Nr. 2377/90 II pielikumā iekļauta(-s) šāda(-s) viela(-s)
      2.   Organiskie savienojumi
      
         
                     Farmakoloģiski aktīvā viela(-s)
                  
                  
                     Dzīvnieku sugas
                  
               
                     “Bituminosulfonāts, tā amonija un nātrija sāļi
                  
                  
                     Visas produktīvo zīdītāju sugas (2)
                     
                  
               
      
         (1)  Nav lietojams dzīvniekiem, no kuriem iegūst olas lietošanai cilvēku uzturā.”
      
         (2)  Tikai lokālai lietošanai.”